Surah Muhammad

Surah Muhammad () adalah surah ke-47 dalam al-Quran. Surah ini tergolong surah Madaniyah yang terdiri atas 38 ayat. Nama Muhammad sebagai nama surah ini diambil dari perkataan Muhammad yang terdapat pada ayat 2 surah ini.

Pada ayat 1, 2 dan 3 surah ini, Allah membandingkan antara hasil yang diperoleh oleh orang-orang yang tidak percaya kepada apa yang diturunkan kepada Nabi Muhammad SAW dan hasil yang diperoleh oleh orang-orang yang percaya kepadanya. Orang-orang yang percaya kepada apa yang dibawa oleh Muhammad SAW iaitu merekalah orang-orang yang beriman dan mengikuti yang hak, diterima Allah SWT semua amalnya, diampuni segala kesalahannya. Adapun orang-orang yang tidak percaya kepada Muhammad SAW adalah orang-orang yang mengikuti kebatilan, amalnya tidak diterima, dosa mereka tidak diampuni, kepada mereka dijanjikan azab di dunia dan di akhirat.

Surah ini dinamakan juga dengan Al-Qital yang bererti Peperangan, kerana sebahagian besar surah ini mengutarakan tentang peperangan dan pokok-pokok hukumnya, serta bagaimana seharusnya sikap orang-orang mukmin terhadap orang-orang kafir.

 Isi kandungan 

Keimanan
 Orang yang mati syahid akan masuk syurga.
 Balasan yang disediakan di akhirat bagi orang-orang yang takwa dan orang-orang yang derhaka
 Keesaan Allah SWT.

Hukum-hukum
 Menumpas musuh pada permulaan peperangan (sebelum gejala-gejala kemenangan),
 menawan mereka kalau telah kelihatan gejala-gejala kemenangan,
 membebaskan tawanan itu dengan menerima tebusan atau tidak.
 Larangan mengajak damai apabila telah nyata kemenangan.

Lain-lain
 Allah selalu memberi ujian kepada orang-orang mukmin, untuk mengetahui siapa yang berjihad dan siapa yang sabar
 Kehidupan dunia adalah permainan belaka dan bahawasanya iman dan takwalah yang menghasilkan pahala
 Allah akan menolong orang yang menolong agamanya.

 Pautan Luar 
Dengar bacaan di sini

Muhammad